Hai qu'aprovechar estes oportunidaes de sentise cantante. «Al mal tiempu bona cara». Nun podía cuadrar meyor esti refrán nestos tiempos ivernales y d'ivernada llaboral, política y económica. Amás d'aplicalu al temporal col que cada pocos díes nos azota l'iviernu, pue aplicase al temporal de la crisis que ye'l más crudu. Los medios de comunicación fannos depriminos ante les evidencies de los malos tiempos que cuerren y los sos efeutos. Munches empresas despiden a los emplegaos y, como  consecuencia, el paru nun dexa de medrar, como si d'una pantasma se tratara. Los gobernantes nun son quien a solucionar los efeutos del temporal; nin el caos de circulación que se forma cuando la nieve fai actu de presencia, nin el caos al que nos ta llevando'l temporal de la crisis. Namás fai falta ver a Esperanza Aguirre vociando (que non cantando), toa espelurciada, pidiendo «Cuba-llibre», mientres que cientos de vehículos quedaben (quedábemos) atrapaos, por segunda vez no que va d'añu, nes carreteres de la  Comunidá de Madrí.